# Affiliaatiosopimus

|  |
| --- |
| Hakijan tiedot |
| Nimi | Henkilötunnus |
|       |       |
| Tutkinto | Ammattinimike |
|       |       |
| Osoite |
|       |
| Puhelin | Sähköposti |
|       |       |
|  |
| Affiliaatin tehtävänimike (esim. emerita-/emeritusprofessori) |
|       |
| Sopimuksen kesto (1–3 vuotta) |
| Alkupvm | Päättymispvm |
|       |       |
| Vastuuyksikkö | Projektinumero |
|       |       |
| Esitämme sopimuksen hyväksyttäväksi | Oulu       /       20      |
|       |       |
| Toimialueen/palvelukeskuksen johtaja, allekirjoitus ja nimen selvennys | Affiliaatti, allekirjoitus ja nimen selvennys |
|  |
| Tutkimus- ja opetusjohtajan päätös |
| [ ]  | Hyväksyn esitetyn sopimuksen | [ ]  | En hyväksy esitystä |
| Oulu       /       20      |       |
|  | Tutkimus- ja opetusjohtaja, allekirjoitus ja nimen selvennys |

Sopimusehdotus lähetetään osoitteella sisäpostissa: Tutkimus- ja opetusjohtaja, Tutkimuspalveluyksikkö N5,

tai skannattuna sähköpostitse tutkimuspalvelut@pohde.fi

Postiosoite: Tutkimus- ja opetusjohtaja, OYS Tutkimuspalveluyksikkö / N5, PL 10, 90029 OYS

**Jakelu:**

- Alkuperäinen: tutkimus- ja opetusjohtaja

- Kopiot: affiliaatti, toimialue/palvelukeskus ja tutkimuspalvelut

Affiliaatiosopimusohje

Pohjois-Pohjanmaan hyvinvointialueen tutkimusstrategia korostaa hyvinvointialueen ja alueen tutkimusyksiköiden välistä innovatiivista ja tuloksellista yhteistyötä ja tutkimustyön pitkäjänteisyyttä. Hyvinvointialueelta eläköityvillä tutkijoilla ja alueen tutkimusyksiköillä on sellaista osaamista, joka tukee monitieteistä ja laaja-alaista tutkimustoimintaa Oulun yliopistollisessa sairaalassa. Onkin tarkoituksenmukaista, että tämä osaaminen hyödynnetään mahdollisimman hyvin.

Pohjois-Pohjanmaan hyvinvointialue voi tehdä affiliaatiosopimuksia liittyen pitkäkestoiseen tutkimusyhteistyöhön mm.
eläköityvien tutkijoiden, Oulun yliopiston sekä alueen muiden tutkimuslaitosten tutkijoiden kanssa.

Sopimuksen edellytykset

**1. Osapuolet**

a. Pohjois-Pohjanmaan hyvinvointialue, Y-tunnus 3221326-2 (jäljempänä Pohde) sekä

b. affiliaatti (jäljempänä affiliaatti).

Jäljempänä yhdessä “osapuolet” ja erikseen “osapuoli”.

**2. Sopimuksen tarkoitus**

Sopimuksen tarkoituksena on sopia affiliaatin oikeuksista ja vastuista.

**3. Sopimuksen voimassaolo ja kesto**

Tämä sopimus on voimassa tutkimus- ja opetusjohtajan allekirjoituspäivämäärästä sopimuksen päättymispäivään saakka. Sopimus voidaan irtisanoa yhden kuukauden (1kk) irtisanomisaikaa noudattaen osapuolen toimesta yksipuolisella ilmoituksella. Sopimuksen päättyessä affiliaatti sitoutuu palauttamaan kaikki Pohteen laitteet ja varusteet sekä tutkimus- ja muut materiaalit, jotka hänellä mahdollisesti on hallussaan sopimuksen perusteella.

**4. Osapuolten velvollisuudet**

*4.1. Yleistä*

Osapuolet ovat yhtä mieltä siitä, että affiliaatilla ei ole työ- eikä läsnäolovelvoitetta Pohteella. Pohteella ei ole velvoitetta maksaa palkkaa affiliaatille, eikä kumpikaan osapuoli pidä tätä sopimusta työsopimuksena. Sopimukseen ei sovelleta työ-sopimuslakia eikä työehtosopimusta. Osapuolet toteavat yksimielisesti, että affiliaatti ei kuulu Pohteen henkilökuntaan.
Affiliaatti sitoutuu ilmoittamaan omalle työnantajalleen, mikäli hänen työsopimukseensa tulee soveltaa ”Lakia työntekijöiden lähettämisestä (447/2016)”.

*4.2. Tiedonsaanti ja luottamuksellisuus*

Affiliaatilla on oikeus perehtyä tehtävänsä ja toimintansa luonteen kannalta tarpeellisiin tietoihin, materiaaleihin ja asiakirjoihin. Mikäli affiliaatti saa käyttöönsä luottamuksellista ja/tai salassapidettävää tietoa, materiaalia tai asiakirjoja, hän sitoutuu näitä käsitellessään huolehtimaan luottamuksellisuuden säilymisestä ja salassapitovelvollisuudestaan.

*4.3. Matkakorvaukset*

Pohde ei korvaa affiliaatin matkoja tai matkustamiseen liittyviä kustannuksia. Etukäteen erikseen kirjallisesti sovittaessa affiliaatti voi saada korvausta soveltuvasta projektista tehtäviensä ja vastuidensa hoitamiseen liittyvien välttämättömien
matkojen aiheuttamiin kustannuksiin. Mahdollisia verovapaita korvauksia voidaan maksaa ainoastaan Pohteen voimassaolevien ohjeiden edellyttämällä tavalla.

*4.4. Työhuone, laitteet ja palvelut*

Affiliaatilla ei ole tämän sopimuksen perusteella yksipuolista oikeutta Pohteen järjestämään työhuoneeseen, puhelimeen, ohjelmistoihin, datayhteyksiin, postiin, e-aineistoihin tai sihteeripalveluihin tai vastaaviin.

Pohde myöntää affiliaatille sähköpostiosoitteen, käyttäjätunnuksen ja tarvittavat kulkuoikeudet. Affiliaatille myönnetään erikseen määritellyt käyttöoikeudet tutkimustyön kannalta oleellisiin tietojärjestelmiin. Affiliaatti on oikeutettu tutkimusaineistojen keräämiseen ja käyttämiseen sekä tutkimuspalveluyksikön ja muiden tutkimustyöhön liittyvien Pohteen tukipalveluiden (koulutuspalvelut, tietohallinto) tarjoamiin palveluihin.

**5. Vastuut**

Affiliaatti osallistuu Pohteen toimintaan suorittamalla tutkimustyötä, sen johtamista, opetusta tai muita tehtäviä.

Affiliaatti on velvollinen käyttämään Pohteen (Oulun yliopistollisen sairaalan) nimeä julkaisuissa, jotka ovat syntyneet tämän sopimuksen voimassaolon aikana ja vaikutuksesta. Pohteen (Oulun yliopistollisen sairaalan) nimen liittäminen affiliaatin julkaisuihin edellyttää Pohteelta, että se on tukenut julkaisun syntymistä olennaisella tavalla antamalla ohjausta, tutkimusaineistoa ja -materiaalia tai tutkimusresursseja affiliaatin käyttöön julkaisun mahdollistamiseksi. Myös, mikäli Pohde on maksanut julkaisusta erillisen korvauksen, on affiliaatti velvollinen käyttämään Pohteen (Oulun yliopistollisen sairaalan) nimeä julkaisussa.

Affiliaatti antaa Pohteelle oikeuden kerätä ja tallentaa henkilökohtaiset tietonsa sekä julkaisutietonsa ja niihin liittyvät muut tiedot viranomaisraportointia varten. Toimiessaan Pohteen tutkimushankkeissa, affiliaatti sitoutuu tekemään Pohteen kanssa tarpeelliset oikeuksienluovutussopimukset, niiltä osin kuin kyseisen tutkimushankkeen rahoitus- ja sopimusehdot tai lainsäädäntö sitä edellyttävät.

**6. Sopimusmuutokset**

Tätä sopimusta voidaan muuttaa osapuolten tekemällä yhteisellä kirjallisella ja allekirjoituksin vahvistetulla sopimuksella.

**7. Sopimusrikkomus**

Mikäli jompikumpi osapuoli rikkoo sopimusta oleellisesti, on toisella osapuolella oikeus purkaa sopimus rikkeen vuoksi. Osapuolella on oikeus purkaa sopimus, mikäli toinen osapuoli ei 30 päivän kuluessa rikkeen tiedonsaannista ole korjannut rikettään, tai mikäli rikkeen korjaaminen ei ole mahdollista.

**8. Velvollisuudet**

Affiliaatti on tietoinen, että tämä sopimus ei ole työsopimus, eikä affiliaatti sen vuoksi ole Pohteen vakuutusten piirissä (vastuuvakuutukset, tapaturma- ja työtapaturmavakuutus jne.). Affiliaatti hankkii tarvittavat vastuu- ja tapaturmavakuutukset sekä tarvitsemansa työterveyshuollon palvelut itse. Osapuolet eivät ole korvausvelvollisia toiselleen mahdollisesti aiheuttamistaan välillisistä vahingoista. Molemmat osapuolet vastaavat itsenäisesti mahdollisista vahingoista, jotka ovat aiheutuneet kolmansille osapuolille.

**9. Erimielisyyksien ratkaiseminen**

Tähän sopimukseen sovelletaan Suomen lakia. Kaikki tästä sopimuksesta johtuvat erimielisyydet ratkaistaan neuvotteluin. Mikäli neuvotteluin ei päästä ratkaisuun, ratkaistaan erimielisyys oikeusistuimessa. Oikeudenkäyntipaikka on Oulun käräjäoikeus.